Amigoe
Amigoe ta un korant vespertino di Kòrsou na idioma hulandes. E ta wòrdu distribuí tantu na Kòrsou, Aruba, Boneiru i Hulanda. E korant ta esun mas bieu den eksistensia na Kòrsou.

Historia 
E korant, inisialmente ku e nòmber Amigoe di Curaçao, a ser fundá na desèmber 1883 dor di kleronan di e Orden di Dominikano. El a inisia komo revista semanal katóliko pa e islanan di Kolonia Kòrsou. E promé edishon a sali publiká dia 5 di yanüari 1884 bou enkargo di redaktor pater Jordanus Onderwater. E sirkulashon na Aruba ta kuminsa na 1884. Inisialmente e korant tabata sali semanalmente na idiomanan hulandes i papiamentu. Komo e kombinashon di idioma tabata un problema a lanta La Cruz komo korant na papiamentu. Na 1935 a kuminsa publiká dos bes pa siman, esta riba djarason i djasabra. Na 1941 e ta bira un diario ku publikashon tur dia eksepto djadumingu. Dia 8 di yanüari 1985 a funda un version riba Internet di e korant.

Fin di añanan setenta di siglo 20 e korant a keda transferi na aksionistanan priva, entre nan e kompania Citco. Seguidamente e ta wòrdu atkerí pa Jackie Voges, kende a dirigí esaki pa basta aña. Desde promé di mei 2019 e redaktor en hefe ta Norman Serphos. E direktor ta Michael Voges.

Amigoe ta establese na Scherpenheuvel z/n.

Eks-redaktor i reporteronan konosí 

 Aart Broek (literatura)
 Peter Dicker (redaktor en hefe)
 Ambrosius Euwens (di dies redaktor en hefe di 1919-1926)
 Henry Habibe (literatura)
 Johan Hartog (di diestres redaktor en hefe di 1940 pa 1946)
 Carel de Haseth (Ñapa)
 P.M.H. Hulsman (redaktor en hefe)
 Gustaaf de Jongh (deporte)
 René van Nie (kolumnista)
 Jordanus Onderwater (promé redaktor en hefe)
 Ronny Rens (redaktor en hefe)
 Jos de Roo (redaktor pagina di buki)
 Wim Rutgers (literatura)
 Petrus Verriet (redaktor en hefe di 1926 pa 1931)
 R.J.C. Wahlen (di ocho redaktor en hefe di 1901 pa 1918)

Link eksterno 
  Wepsait ofisial
 Delpher (edishonnan disponibel online 1884-1995)

Kòrsou